- फरीदाबाद में की मोदी को ललकारने की रिहर्सल, Faridabad News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Faridabad फरीदाबाद में की मोदी को ललकारने की रिहर्सल
{"_id":"139-28482","slug":"Faridabad-28482-139","type":"story","status":"publish","title_hn":"\u092b\u0930\u0940\u0926\u093e\u092c\u093e\u0926 \u092e\u0947\u0902 \u0915\u0940 \u092e\u094b\u0926\u0940 \u0915\u094b \u0932\u0932\u0915\u093e\u0930\u0928\u0947 \u0915\u0940 \u0930\u093f\u0939\u0930\u094d\u0938\u0932","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
फरीदाबाद। सोनिया गांधी के जन्मदिन पर आयोजित रैली में मुख्यमंत्री भूपेंद्र सिंह हुड्डा का आधे से अधिक समय गुजरात के मुख्यमंत्री नरेंद्र मोदी को कोसने में बीता। वे आंकड़ों की बाजीगरी के साथ उसमें मिर्च मसाला लगाकर मोदी पर प्रहार करते रहे। ऐसा लगा मानो चुनाव गुजरात में नहीं यहां हो। हुड्डा सोमवार को गुजरात में कांग्रेस के लिए चुनाव प्रचार करने जाने वाले हैं। इसलिए वहां भाषणों में मोदी को ललकारने की रिहर्सल फरीदाबाद के उस ऐतिहासिक मैदान में की, जहां पंडित जवाहर लाल नेहरू, राजीव गांधी तक ने भाषण दिए हैं। उन्होंने हरियाणा व गुजरात में विकास के अंतर से संबंधित इतने आंकड़े गिना दिए कि जैसे वह इन्हें राजनीतिक परीक्षा के लिए रट रहे हों। हुड्डा ने साफ कहा कि वह इन्हीं सरकारी आंकड़ों को लेकर गुजरात की जनता के बीच जाएंगे। बताएंगे कि हरियाणा का विकास जमीनी है और गुजरात का हवा हवाई।हुड्डा ने कहा कि गुजरात महात्मा गांधी का प्रदेश है। फिर भी वहां स्वतंत्रता संग्राम सेनानियों को सिर्फ 6000 रुपये मासिक पेंशन मिल रही है, जबकि हरियाणा में 20 हजार रुपये है। 2012-13 में हरियाणा प्रति व्यक्ति विकास पर 10,446 रुपये खर्च कर रहा है जबकि गुजरात में सिर्फ 8,380 रुपये। गुजरात से छोटा राज्य होने के बावजूद यहां पर 13 लाख बुजुर्गों को पेंशन दी जा रही है, वहां मोदी सात लाख बुजुर्गों को पेंशन देते हैं।उन्होंने कहा कि हम प्रति व्यक्ति आय में राष्ट्रीय स्तर पर दूसरा स्थान रखते हैं जबकि गुजरात छठे पर है। पेट्रोल वहां पर हरियाणा के मुकाबले 4 रुपये लीटर महंगा है। हुड्डा ने कहा कि खेलों में तो हमारे आगे वे कहीं नहीं ठहरते। कॉमनवेल्थ में 38 में से 22 मेडल हमारे थे और ओलंपिक में 6 में से चार। हुड्डा ने आरोप लगाया कि गुजरात का विकास मीडिया प्रायोजित है। मोदी के साथ-साथ उन्होंने मध्य प्रदेश के मुख्यमंत्री शिवराज सिंह चौहान को भी विकास के मामले में चुनौती दी।
modis rehearsals स्पॉटलाइट